president del Consell de l'Audiovisual de Catalunya
de l'1 de juny al 30 de setembre: de dilluns a divendres, de 8 a 15 h.
de l'1 de octubre al 31 de maig: de dilluns a dijous, de 9 a 14 i de 15 a 17.30 h; divendres, de 9 a 14 h.
Atorgar lles llicències que habiliten per prestar el servei de comunicació audiovisual i garantir-ne el compliment de les condicions.
Vetllar pel respecte dels drets i les llibertats en l'àmbit de la comunicació audiovisual.
Vetllar pel respecte del pluralisme polític, religiós, social, lingüístic i cultural, i també per l'equilibri territorial adequat en el conjunt del sistema audiovisual de Catalunya, i en particular pel compliment de la legislació relativa a la preservació i la normalització de la llengua i la cultura catalanes i de l'aranès.
Vetllar pel compliment de les missions de servei públic i especialment de les que estableix el contracte programa i informar-ne el Parlament.
Adoptar instruccions generals de caràcter vinculant adreçades als operadors per tal de garantir el compliment de la legislació vigent en l'àmbit de les seves competències, i també adoptar decisions vinculants per als seus destinataris pel que fa a les queixes formulades pels usuaris dels serveis de comunicació audiovisual.
Incoar i resoldre, en l'àmbit de les seves competències, els corresponents procediments sancionadors per les infraccions de la legislació relativa a audiovisuals i publicitat.
Procedir a l'execució forçosa dels actes que adopti, davant la inactivitat de la persona obligada i després d'haver-ne fet l'advertiment corresponent.
Aquesta facultat pot comportar la imposició de multes coercitives per un import de fins a 1.000 euros diaris.
Obtenir dels operadors de serveis de comunicació audiovisual tota la informació que els sigui requerida per a l'exercici de les funcions del Consell.
Promoure l'adopció de normes d'autoregulació del sector audiovisual.
Vetllar pel compliment de la legislació sobre publicitat en tot allò relatiu als continguts i les modalitats de les emissions publicitàries, inclosos el patrocini i la televenda.
Assegurar el compliment i l'observança del que disposa la Llei 8/1995, de 27 de juliol, d'atenció i protecció dels infants i els adolescents i de modificació de la Llei 37/1991, del 30 de desembre, sobre mesures de protecció dels menors desemparats i de l'adopció.
Vetllar, en l'àmbit de les seves competències, pel compliment de la normativa de la Unió Europea, especialment en els àmbits relatius a la televisió sense fronteres, i de la normativa continguda en els tractats internacionals relativa als mitjans de comunicació audiovisual.
Adoptar, en el marc de les atribucions reconegudes per aquesta Llei, les mesures necessàries per a restablir els efectes de la difusió o la introducció en la programació o la publicitat de missatges o continguts que atemptin contra la dignitat humana i el principi d'igualtat, i molt particularment quan aquests missatges o continguts hagin estat difosos en horaris d'audiència de públic infantil o juvenil.
Instar les altres autoritats reguladores o les administracions públiques amb competències en mitjans de comunicació audiovisual les emissions dels quals es difonguin a Catalunya i no restin subjectes a l'autoritat del Consell a promoure l'adopció de les mesures adequades davant les conductes contràries a la legislació relativa a la programació i la publicitat audiovisuals, i també instar el Ministeri Fiscal a actuar en els casos en què les conductes detectades puguin ésser susceptibles de sanció penal.
Disposar el cessament o la rectificació pel que fa a les emissions de publicitat il·lícita o prohibida, de conformitat amb la legislació aplicable i en els supòsits que aquesta estableix.
Aprovar i, si escau, modificar l'Estatut orgànic i de funcionament del Consell.
Exercir, a instància de les parts en conflicte, i dins l'àmbit de les seves competències, funcions arbitrals i de mediació en el sector audiovisual.
Exercir la potestat d'inspecció, control i sanció que li atribueix la Llei 22/2005, de 29 de desembre, de la Comunicació Audiovisual de Catalunya.
Instar l'òrgan competent de l'Administració de la Generalitat a exercir les funcions inspectores establertes per l'article 130.2 de la Llei 22/2005, de 29 de desembre, de la Comunicació Audiovisual de Catalunya.
Emetre informe previ pel que fa als avantprojectes de llei relatius al sector audiovisual.
Emetre informes a iniciativa pròpia, del Parlament o del Govern de la Generalitat.
Emetre un informe anual sobre l'actuació del CAC i la situació del sistema audiovisual a Catalunya.
El Consell de l'Audiovisual de Catalunya és integrat per sis membres: cinc consellers i un president o presidenta, que són elegits pel Parlament, a proposta, com a mínim, de dos grups parlamentaris, per una majoria de dos terços.